Anne Noortekeskus

Anne Noortekeskus on Tartus Annelinnas, aadressil Uus 56, Tartu, tegutsev noorsootööasutus. Hoones on kokku kaks noortekeskust- 1. korrusel noortekeskus sihtgrupile vanuses 12-19 ning 2. korrusel sihtgrupile vanuses 7-11 eluaastat. Anne Noortekeskused on osa Tartu Noorsootöö Keskusest. Noortekeskus lähtub enda tegevuses avatud noorsootöö põhimõtetest, on noorele vabatahtlikud ning tasuta. 

Anne vanema sihtrühma noortekeskuse fookussuund on noorte tööhõive ning vastavalt sellele toimuvad tegevused nagu Tartu noorte töömalev, ettevõtlikkuse arendamine läbi projektide kirjutamise koos noortega, vabatahtliku tegevuse populaarsuse tõstmine, koolivaheaja tegevuste ja sündmuste planeerimine. Lisaks pööratakse igapäeva tegevustes tähelepanu noorte motoorsete oskuste arendamisele (meisterdamine ning kokaklubi) ning avardatakse noorte silmaringi ettevõtlikkuse klubis. Sotsiaalseid oskuseid arendatakse läbi noorelt-noorele tegevuste, vestlusringides ja lauamänguõhtutel. Tänu Tartu Aleksander Puškini kooli lähedusele pööratakse Anne Noortekeskuses erilist tähelepanu muu emakeelega noorte kaasamisele tegevustesse (lõimumine).

Lisaks on Anne Noortekeskuse hoone põhistaap ka Tartu Noorte Töömalevale, mis on samuti üks Tartu Noorsootöö Keskuse tegevusaladest. 

Noortekeskuses saavad noored mängida lauamänge, suhelda eakaaslastega, kuulata muusikat, mängida lauatennist, lauahokit või xboxi. Kõik noortekeskuses toimuvad tegevused on noortele tasuta ja avatud osalusega.

Anne Noortekeskus vanusegrupile 7-11 eluaastat tegutseb hoone 2. korrusel ning on avatud E-R kell 12-18. 

Vanemale vanusegrupi, st 12-19 aastastele suunatud noortekeskus asub hoone 1. korrusel ning on avatud õppeaasta keskel 7-päeva nädalas: 

E-N 12-19

R 13-21

L ja P 13-17

Tartu Noorsootöö Keskus on Tartu linnavalitsuse kultuuriosakonna allasutus, mis korraldab noorsootööd Tartu linnas. Keskusel on kokku viis noortekeskust- kaks Anne Noortekeskust (vanusele 7-11 ning 12-19 eluaastat) aadressil Uus 56, Tartu; kaks Lille Noortekeskust ((vanusele 7-11 ning 12-19 eluaastat) aadressil Lille 9, Tartu ning Ilmatsalus üks keskus (vanusele 7-19 eluaastat), aadressil Järve tee 8, Ilmatsalu.

Viited 
Anne Noortekeskuse info Tartu Noorsootöö Keskuse kodulehel

Tartu Noorsootöö Keskuse koduleht

Eesti noortekeskused
Annelinn